《戴帅初赋道人萧了空坐逝出神事借韵》
元代·方回

漆园老子蝶魂飞，缑氏仙人鹤驭归。
往事何凭烟漠漠，余生几度雪霏霏。
早容身厕三千列，偶许年过七十稀。
籍湜叛韩吾岂敢，平生不惯食言肥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。